Hvis du går i stå, når du skal analysere jobopslaget, så brug dette skema til at komme videre. Kolonne 1: Jobbet set fra virksomhedens perspektiv Hvad er virksomhedens krav, ønsker og opgaver. Skriv alt det ned som virksomheden efterspørger i jobopslaget. Du kan godt forvente at listen bliver lang. Kolonne 2: Gå igennem kolonne 1 og beskriv i kolonne 2, hvad du har lavet, der matcher deres krav og ønsker. Det er ikke sikkert, du kan matche det hele, men det er også helt naturligt. Jobopslaget skal ses som virksomhedens ønskeliste. Derfor er de ofte nødt til at gå på kompromis med deres krav. Kolonne 3: Her beskriver du, hvilken værdi du bringer ind i jobbet og virksomheden. Det gør det tydeligt, hvad virksomheden får ud af at ansætte dig. I kolonne 3 finder du alle guldkornene til ansøgningen.